<classify> Kulwa Mzee,Dar es Salaam Taasisi ya Alkhaibar HajiUmraah,imewasafirisha mahujaji 16 wanaokwenda Makka kwa ajili ya ibada ya hijja. Mahujaji hao wameondoka leo saa tisaalfajiri katika Uwanja wa Ndege wa Julius Nyerere JNIA. Akizungumza na waandishi wa habarikabla ya mahujaji hao kuondoka, Mwenyekiti Msaidizi wa Taasisi hiyo, KhalidSinani, amesema mahujaji hao watapewa huduma zote wakiwa huko na wanatarajiwakurudi nchini Septemba 7, mwaka huu. Kila anayeenda hijja amelipia Dolaza Marekani 3,800 ikiwa ni kwa ajili ya mahitaji yote yakiwamo chakula, mahemakatika viwanja vitakatifu vya Makka na Arafa. Lakini mahujaji hawa pia wametoka maeneo mbalimbali ambapo kati yao kuna wanaume tisa na wanawake nane, amesema. Aidha, Khalid amesema wamesafirisha mahujaji wachache kutokana na mazingira lakini walichofanya ni kutoa huduma na si biashara. Tunawatoa hofu Watanzania, taasisi hiiipo kwa ajili ya kusaidia Watanzania, mkombozi wa wanaokwenda katika ibadahiyo, amesema.  <topic>: KITAIFA 